โครเอเชียได้ผู้นำหญิงคนแรกของประเทศ (ชมคลิป)
สำนักข่าวต่างประเทศรายงานว่า โคลินดา กราบาร์-คิตาโรวิช วัย 46 ปี จากพรรคฝ่ายค้านแห่งประเทศโครเอเชีย ชนะการเลือกตั้งประธานาธิบดีรอบ 2 เหนือคู่แข่งอย่างประธานาธิบดี อิโว โยซิโปวิช ไปด้วยคะแนนเพียง 50% ต่อ 49% ได้เป็นประธานาธิบดีหญิงคนแรกของประเทศ,ชัยชนะครั้งนี้ถือเป็นการสิ้นสุดของรัฐบาลฝ่ายกลาง-ซ้าย ที่ปกครองประเทศมานาน 6 ปี และกลายเป็นรัฐบาลฝ่ายขวาแทน โดยนายโยซิโปวิช ออกมาแสดงการยอมรับความพ่ายแพ้แล้ว และแสดงความยินดีกับนางกราบาร์-คิตาโรวิชด้วย,ทั้งนี้ นางกราบาร์-คิตาโรวิช เป็นนักการเมืองสายอนุรักษ์นิยมสังกัดพรรค สหภาพประชาธิปไตยโครเอเชีย (เอชดีแซด) ซึ่งเคยผลักดันประเทศไปสู่การประกาศอิสรภาพเพื่อกว่า 20 ก่อน เธอเคยดำรงตำแหน่งรัฐมนตรีว่าการกระทรวงต่างประเทศและเลขาธิการขององค์การสนธิสัญญาแอตแลนติกเหนือ (นาโต) มาก่อน,ขณะที่นาย โยซิโปวิช อายุ 57 ปี เป็นผู้เชี่ยวชาญด้านกฎหมายซึ่งได้รับการเสนอชื่อลงสมัครรับการเลือกตั้งอีกครั้งโดยรัฐบาลผสมแห่งโครเอเชีย หลังจากเขาดำรงตำแหน่งประธานาธิบดีมาตั้งแต่ปี 2010 โดยเป็นเรื่องเหนือความคาดหมายที่เขาแพ้การเลือกตั้งครั้งนี้ เพราะนายโยซิโปวิชได้รับความนิยมจากประชาชนมาอย่างยาวนาน
โคลินดา กราบาร์-คิตาโรวิช จากพรรคฝ่ายค้านแห่งประเทศโครเอเชีย ชนะการเลือกตั้ง ได้เป็นประธานาธิบดีหญิงคนแรกของประเทศ
โคลินดา กราบาร์-คิตาโรวิช,ฝ่ายค้าน,โครเอเชีย,ชนะเลือกตั้ง,เลือกตั้งประธานาธิบดี,ประธานาธิบดี,อิโว โยซิโปวิช,ผู้นำหญิงคนแรก,ข่าวต่างประเทศ